amanoisuno/poetBack huggingface dataset:
及第後過揚子江 施肩吾 
憶昔將貢年，抱愁此江邊。魚龍互閃爍，黑浪高於天。今日步春草，複來經此道。江神也世情，為我風色好。
夜宴曲 施肩吾 
蘭缸如晝曉不眠，玉堂夜起沈香煙。青娥一行十二仙，被郎嗔罰琉璃盞，酒入四肢紅玉軟。
效古興 施肩吾 
金雀無舊釵，緗綺無舊裾。唯有一寸心，長貯萬里夫。南軒夜蟲織已促，北牖飛蛾繞殘燭。只言眾口鑠千金，
古別離二首 施肩吾 
古人謾歌西飛燕，十年不見狂夫面。三更風作切夢刀，老母別愛子，少妻送征郎。血流既四面，乃一斷二腸。不愁寒無衣，不怕饑無糧。惟恐征戰不還鄉，
壯士行 施肩吾 
一鬥之膽撐臟腑，如磥之筋礙臂骨。有時誤入千人叢，凍梟殘蠆我不取，汙我匣裏青蛇鱗。
代征婦怨 施肩吾 
寒窗羞見影相隨，嫁得五陵輕薄兒。長短豔歌君自解，何事不看霜雪裏，堅貞惟有古松枝。
送人南游 施肩吾 
見說南行偏不易，中途莫忘寄書頻。淩空瘴氣墮飛鳥，異花奇竹分明看，待汝歸來畫取真。
贈邊將 施肩吾 
輕生奉國不為難，戰苦身多舊箭瘢。玉匣鎖龍鱗甲冷，猶恐犬戎臨虜塞，柳營時把陣圖看。
上禮部侍郎陳情 施肩吾 
九重城裏無親識，八百人中獨姓施。弱羽飛時攢箭險，卻向從來受恩地，再求青律變寒枝。
早春殘雪 施肩吾 
春景照林巒，玲瓏雪影殘。井泉添碧甃，藥圃洗朱欄。雲路迷初醒，書堂映漸難。花分梅嶺色，塵減玉階寒。遠稱棲松鶴，高宜點露盤。佇逢春律後，陰穀始堪看。
送端上人游天臺 施肩吾 
師今欲向天臺去，來說天臺意最真。溪過石橋為險處，只可且論經夏別，莫教琪樹兩回春。
惜花 施肩吾 
落盡萬株紅，無人解系風。今朝芳徑裏，惆悵錦機空。
沖夜行 施肩吾 
夜行無月時，古路多荒榛。山鬼遙把火，自照不照人。
夜愁曲 施肩吾 
歌者歌未絕，愁人愁轉增。空把琅玕枝，強挑無心燈。
雜古詞五首 施肩吾 
可憐江北女，慣唱江南曲。搖盪木蘭舟，雙鳧不成浴。郎為七上香，妾作籠下灰。歸時即暖熱，去罷生塵埃。夜裁鴛鴦綺，朝織蒲桃綾。欲試一寸心，待縫三尺冰。憐時魚得水，怨罷商與參。不如山梔子，卻能結同心。紅顏感暮花，白日同流水。思君若孤燈，一夜一心死。
幼女詞 施肩吾 
幼女才六歲，未知巧與拙。向夜在堂前，學人拜新月。
買地詞 施肩吾 
買地不惜錢，為多芳桂叢。所期在清涼，坐起聞香風。
弋陽訪古 施肩吾 
行逢葛溪水，不見葛仙人。空拋青竹杖，咒作葛陂神。
幽居樂 施肩吾 
萬籟不在耳，寂寥心境清。無妨數莖竹，時有蕭蕭聲。
湘川懷古 施肩吾 
湘水終日流，湘妃昔時哭。美色已成塵，淚痕猶在竹。
秋山吟 施肩吾 
夜吟秋山上，嫋嫋秋風歸。月色清且冷，桂香落人衣。
寒夜 施肩吾 
三複招隱吟，不知寒夜深。看看西來月，移到青天心。
湘竹詞 施肩吾 
萬古湘江竹，無窮奈怨何。年年長春筍，只是淚痕多。
觀花後遊慈恩寺 施肩吾 
世事知難了，應須問苦空。羞將看花眼，來入梵王宮。
乞巧詞 施肩吾 
乞巧望星河，雙雙並綺羅。不嫌針眼小，只道月明多。
不見來詞 施肩吾 
烏鵲語千回，黃昏不見來。漫教脂粉匣，閉了又重開。
夜起來 施肩吾 
香銷連理帶，塵覆合歡杯。懶臥相思枕，愁吟夜起來。
笑卿卿詞 施肩吾 
笑向卿卿道，耽書夜夜多。出來看玉兔，又欲過銀河。
感遇詞 施肩吾 
一種貌如仙，人情要自偏。羅敷有底好，最得使君憐。
及第後夜訪月仙子 施肩吾 
自喜尋幽夜，新當及第年。還將天上桂，來訪月中仙。
定情樂 施肩吾 
敢嗟君不憐，自是命不諧。著破三條裙，卻還雙股釵。感郎雙條脫，新破八幅綃。不惜榆莢錢，買人金步搖。
宿南一上人山房 施肩吾 
窗牖月色多，坐臥禪心靜。青鬼來試人，夜深弄燈影。
蘭渚泊 施肩吾 
家在洞水西，身作蘭渚客。天晝無纖雲，獨坐空江碧。
經吳真君舊宅 施肩吾 
古仙煉丹處，不測何歲年。至今空宅基，時有五色煙。
古相思 施肩吾 
十訪九不見，甚於菖蒲花。可憐雲中月，今夜墮我家。
瀑布 施肩吾 
豁開青冥顛，寫出萬丈泉。如裁一條素，白日懸秋天。
金尺石 施肩吾 
丹砂畫頑石，黃金橫一尺。人世較短長，仙家愛平直。
秋洞宿 施肩吾 
夜深秋洞裏，風雨報龍歸。何事觸人睡，不教蝴蝶飛。
效古詞 施肩吾 
姊妹無多兄弟少，舉家鍾愛年最小。有時繞樹山鵲飛，貪看不待畫眉了。
山中得劉秀才京書 施肩吾 
自笑家貧客到疏，滿庭煙草不能鋤。今朝誰料三千里，忽得劉京一紙書。
望夫詞 施肩吾 
手爇寒燈向影頻，回文機上暗生塵。自家夫婿無消息，卻恨橋頭賣蔔人。
憶四明山泉 施肩吾 
愛彼山中石泉水，幽深夜夜落空裏。至今憶得臥雲時，猶自涓涓在人耳。
西山靜中吟 施肩吾 
重重道氣結成神，玉闕金堂逐日新。若數西山得道者，連予便是十三人。
天柱山贈峨嵋田道士 施肩吾 
古稱天柱連九天，峨嵋道士棲其巔。近聞教得玄鶴舞，試憑驅出青芝田。
夜岩謠 施肩吾 
夜上幽岩踏靈草，松枝已疏桂枝老。新詩幾度惜不吟，此處一聲風月好。
島夷行 施肩吾 
腥臊海邊多鬼市，島夷居處無鄉里。黑皮年少學采珠，手把生犀照鹹水。
帝宮詞 施肩吾 
自得君王寵愛時，敢言春色上寒枝。十年宮裏無人問，一日承恩天下知。
歎花詞 施肩吾 
前日滿林紅錦遍，今日繞林看不見。空餘古岸泥土中，零落胭脂兩三片。
杜鵑花詞 施肩吾 
杜鵑花時夭豔然，所恨帝城人不識。丁甯莫遣春風吹，留與佳人比顏色。
曉光詞 施肩吾 
日輪浮動羲和推，東方一軋天門開。風神為我掃煙霧，四海蕩蕩無塵埃。
望曉詞 施肩吾 
攬衣起兮望秋河，濛濛遠霧飛輕羅。蟠桃樹上日欲出，白榆枝畔星無多。
海邊遠望 施肩吾 
扶桑枝邊紅皎皎，天雞一聲四溟曉。偶看仙女上青天，鸞鶴無多采雲少。
聽南僧說偈詞 施肩吾 
師子座中香已發，西方佛偈南僧說。惠風吹盡六條塵，清淨水中初見月。
春日美新綠詞 施肩吾 
前日萌芽小於粟，今朝草樹色已足。天公不語能運為，驅遣羲和染新綠。
對月憶嵩陽故人 施肩吾 
團團月光照西壁，嵩陽故人千里隔。不知三十六峰前，定為何處峰前客。
贈莎地道士 施肩吾 
莎地陰森古蓮葉，遊龜暗老青苔甲。池邊道士誇眼明，夜取蟭螟摘蚊睫。
效古詞 施肩吾 
莫愁新得年十六，如蛾雙眉長帶綠。初學箜篌四五人，莫愁獨自聲前足。
冬日觀早朝 施肩吾 
紫煙捧日爐香動，萬馬千車踏新凍。繡衣年少朝欲歸，美人猶在青樓夢。
觀吳偃畫松 施肩吾 
君有絕藝終身寶，方寸巧心通萬造。忽然寫出澗底松，筆下看看一枝老。
題山僧水閣 施肩吾 
山房水閣連空翠，沉沉下有蛟龍睡。老僧趺坐入定時，不知花落黃金地。
登峴亭懷孟生 施肩吾 
峴山自高水自綠，後輩詞人心眼俗。鹿門才子不再生，怪景幽奇無管屬。
吳中代蜀客吟 施肩吾 
身狎吳兒家在蜀，春深屢唱思鄉曲。峨眉風景無主人，錦江悠悠為誰綠。
戲詠榆莢 施肩吾 
風吹榆錢落如雨，繞林繞屋來不住。知爾不堪還酒家，漫教夷甫無行處。
寄李補闕 施肩吾 
蒼生應怪君起遲，蒲輪重輾嵩陽道。功成名遂來不及，三十六峰仙鶴老。
貧客吟 施肩吾 
l6毯敝衣無處結，寸心耿耿如刀切。今朝欲泣泉客珠，及到盤中卻成血。
誚山中叟 施肩吾 
老人今年八十幾，口中零落殘牙齒。天陰傴僂帶嗽行，猶向岩前種松子。
聞山中步虛聲 施肩吾 
何人步虛南峰頂，鶴唳九天霜月冷。仙詞偶逐東風來，誤飄數聲落塵境。
題龍池山人 施肩吾 
主人家在龍池側，水中有魚不敢食。終朝采藥供仙廚，卻笑桃花少顏色。
玩新桃花 施肩吾 
幾歎紅桃開未得，忽驚造化新裝飾。一種同沾榮盛時，偏荷清光借顏色。
山石榴花 施肩吾 
深色胭脂碎剪紅，巧能攢合是天公。莫言無物堪相比，妖豔西施春驛中。
玩友人庭竹 施肩吾 
曾去玄洲看種玉，那似君家滿庭竹。客來不用呼清風，此處掛冠涼自足。
秋夜山居二首 施肩吾 
幽居正想餐霞客，夜久月寒珠露滴。千年獨鶴兩三聲，飛下岩前一枝柏。去雁聲遙人語絕，誰家素機織新雪。秋山野客醉醒時，百尺老松銜半月。
秋夜山中別友人 施肩吾 
獨鶴孤雲兩難說，明朝又作東西別。知君少壯無幾年，莫愛閑吟老松月。
贈別王煉師往羅浮 施肩吾 
道俗駢闐留不住，羅浮山上有心期。卻愁仙處人難到，別後音書寄與誰。
春日餐霞閣 施肩吾 
灑水初晴物候新，餐霞閣上最宜春。山花四面風吹入，為我鋪床作錦茵。
喜友再相逢 施肩吾 
三十年前與君別，可憐容色奪花紅。誰知日月相催促，此度見君成老翁。
候仙詞 施肩吾 
西歸公子何時降，南嶽先生早晚來。巡曆世間猶未遍，乞求鸞鶴且裴回。
修仙詞 施肩吾 
丹田自種留年藥，玄谷長生續命芝。世上漫忙兼漫走，不知求己更求誰。
夏日題方師院 施肩吾 
火天無處買清風，悶發時來入梵宮。只向方師小廊下，回看門外是樊籠。
春遊樂 施肩吾 
一年三百六十日，賞心那似春中物。草迷曲塢花滿園，東家少年西家出。
仙客歸鄉詞二首 施肩吾 
六合八荒遊未半，子孫零落暫歸來。井邊不認捎雲樹，多是門人在後栽。洞中日月洞中仙，不算離家是幾年。出郭始知人代變，又須拋卻古時錢。
雲州飲席 施肩吾 
酒腸雖滿少歡情，身在雲州望帝城。巡次合當誰改令，先須為我打還京。
戲贈李主簿 施肩吾 
官罷江南客恨遙，二年空被酒中消。不知暗數春遊處，偏憶揚州第幾橋。
春詞 施肩吾 
黃鳥啼多春日高，紅芳開盡井邊桃。美人手暖裁衣易，片片輕雲落剪刀。
題景上人山門 施肩吾 
水有青蓮沙有金，老僧於此獨觀心。愁人欲寄中峰宿，只恐白猿啼夜深。
妓人殘妝詞 施肩吾 
雲髻已收金鳳凰，巧勻輕黛約殘妝。不知昨夜新歌響，猶在誰家繞畫梁。
臨水亭 施肩吾 
只怪素亭黏黛色，溪煙為我染莓苔。欲知源上春風起，看取桃花逐水來。
聽范玄長吟 施肩吾 
聲聲扣出碧琅玕，能使秋猿欲叫難。詩興未窮心更遠，手垂青拂向雲看。
觀葉生畫花 施肩吾 
心竅玲瓏貌亦奇，榮枯只在手中移。今朝故向霜天裏，點破繁花四五枝。
洗丹沙詞 施肩吾 
千淘萬洗紫光攢，夜火熒熒照玉盤。恐是麻姑殘米粒，不曾將與世人看。
長安春夜吟 施肩吾 
露盤滴時河漢微，美人燈下裁春衣。蟾蜍東去鵲南飛，芸香省中郎不歸。
自述 施肩吾 
篋貯靈砂日日看，欲成仙法脫身難。不知誰向交州去，為謝羅浮葛長官。
少年行 施肩吾 
醉騎白馬走空衢，惡少皆稱電不如。五鳳街頭新勒轡，半垂衫袖揖金吾。
越中遇寒食 施肩吾 
去歲清明霅溪口，今朝寒食鏡湖西。信知天地心不易，還有子規依舊啼。
贈采藥叟 施肩吾 
老去唯將藥裹行，無家無累一身輕。卻教年少取書卷，小字燈前鬥眼明。
清夜憶仙宮子 施肩吾 
夜靜門深紫洞煙，孤行獨坐憶神仙。三清宮裏月如晝，十二宮樓何處眠。
江南怨 施肩吾 
愁見橋邊荇葉新，蘭舟枕水楫生塵。從來不是無蓮采，十頃蓮塘賣與人。
送絕塵子歸舊隱二首 施肩吾 
雲水千重繞洞門，獨歸何處是桃源。仙方不用隨身去，留與人間老子孫。班藤為杖草為衣，萬壑千峰獨自歸。縱令相憶誰相報，桂樹岩邊人信稀。
送裴秀才歸淮南 施肩吾 
怪來頻起詠刀頭，楓葉枝邊一夕秋。又向江南別才子，卻將風景過揚州。
錢塘渡口 施肩吾 
天塹茫茫連沃焦，秦皇何事不安橋。錢塘渡口無錢納，已失西興兩信潮。
春日宴徐君池亭 施肩吾 
暫憑春酒換愁顏，今日應須醉始還。池上有門君莫掩，從教野客見青山。
山中送友人 施肩吾 
欲折楊枝別恨生，一重枝上一啼鶯。亂山重疊雲相掩，君向亂山何處行。
寄王少府 施肩吾 
采松仙子徒銷日，吃菜山僧枉過生。多謝藍田王少府，人間詩酒最關情。
贈女道士鄭玉華二首 施肩吾 
玄發新簪碧藕花，欲添肌雪餌紅砂。世間風景那堪戀，長笑劉郎漫憶家。明鏡湖中休採蓮，卻師阿母學神仙。朱絲誤落青囊裏，猶是箜篌第幾弦。
寄西台李侍禦 施肩吾 
二千餘裏采瓊瑰，到處傷心瓦礫堆。唯有繡衣周柱史，獨將珠玉掛西台。
贈淩仙姥 施肩吾 
阿母從天降幾時，前朝惟有漢皇知。仙桃不啻三回熟，飽見東方一小兒。
晚春送王秀才游剡川 施肩吾 
越山花去剡藤新，才子風光不厭春。第一莫尋溪上路，可憐仙女愛迷人。
馮上人院 施肩吾 
擾擾凡情逐水流，世間多喜複多憂。一回行到馮公院，便欲令人百事休。
金吾詞 施肩吾 
行擁朱輪錦幨兒，望仙門外叱金羈。染須偷嫩無人覺，唯有平康小婦知。
觀舞女 施肩吾 
纏紅結紫畏風吹，嫋娜初回弱柳枝。買笑未知誰是主，萬人心逐一人移。
鄠縣村居 施肩吾 
欲住村西日日慵，上山無水引高蹤。誰能求得秦皇術，為我先驅紫閣峰。
酬周秀才 施肩吾 
三展蜀箋皆郢曲，我心珍重甚瓊瑤。應緣水府龍神睡，偷得蛟人五色綃。
旅次文水縣喜遇李少府 施肩吾 
為君三日廢行程，一縣官人是酒朋。共憶襄陽同醉處，尚書坐上納銀觥。
夏雨後題青荷蘭若 施肩吾 
僧舍清涼竹樹新，初經一雨洗諸塵。微風忽起吹蓮葉，青玉盤中瀉水銀。
途中逢少女 施肩吾 
身倚西門笑向東，牡丹初折一枝紅。市頭日賣千般鏡，知落誰家新匣中。
山中玩白鹿 施肩吾 
繞洞尋花日易銷，人間無路得相招。呦呦白鹿毛如雪，踏我桃花過石橋。
山居樂 施肩吾 
鸞鶴每於松下見，笙歌常向坐中聞。手持十節龍頭杖，不指虛空即指雲。
襄陽曲 施肩吾 
大堤女兒郎莫尋，三三五五結同心。清晨對鏡理容色，意欲取郎千萬金。
望夫詞二首 施肩吾 
看看北雁又南飛，薄幸征夫久不歸。蟢子到頭無信處，凡經幾度上人衣。何事經年斷書信，愁聞遠客說風波。西家還有望夫伴，一種淚痕兒最多。
少婦游春詞 施肩吾 
簇錦攢花鬥勝游，萬人行處最風流。無端自向春園裏，笑摘青梅叫阿侯。
折柳枝 施肩吾 
傷見路邊楊柳春，一重折盡一重新。今年還折去年處，不送去年離別人。
歸將吟 施肩吾 
百戰放歸成老翁，餘生得出死人中。今朝授敕三回舞，兩賜青娥又拜公。
惜花詞 施肩吾 
千樹繁紅繞碧泉，正宜尊酒對芳年。明朝欲飲還來此，只怕春風卻在前。
拋纏頭詞 施肩吾 
翠娥初罷繞梁詞，又見雙鬟對舞時。一抱紅羅分不足，參差裂破鳳凰兒。
望騎馬郎 施肩吾 
碧蹄新壓步初成，玉色郎君弄影行。賺殺唱歌樓上女，伊州誤作石州聲。
春日錢塘雜興二首 施肩吾 
酒姥溪頭桑嫋嫋，錢塘郭外柳毿毿。路逢鄰婦遙相問，小小如今學養蠶。西鄰年少問東鄰，柳岸花堤幾處新。昨夜雨多春水闊，隔江桃葉喚何人。
玩手植松 施肩吾 
卻思毫末栽松處，青翠才將眾草分。今日散材遮不得，看看氣色欲淩雲。
夜笛詞 施肩吾 
皎潔西樓月未斜，笛聲寥亮入東家。卻令燈下裁衣婦，誤剪同心一半花。
贈鄭倫吹鳳管 施肩吾 
喃喃解語鳳凰兒，曾聽梨園竹裏吹。誰謂五陵年少子，還將此曲暗相隨。
蜀茗詞 施肩吾 
越碗初盛蜀茗新，薄煙輕處攪來勻。山僧問我將何比，欲道瓊漿卻畏嗔。
春霽 施肩吾 
煎茶水裏花千片，候客亭中酒一樽。獨對春光還寂寞，羅浮道士忽敲門。
諷山雲 施肩吾 
閑雲生葉不生根，常被重重蔽石門。賴有風簾能掃蕩，滿山晴日照乾坤。
日晚歸山詞 施肩吾 
虎跡新逢雨後泥，無人家處洞邊溪。獨行歸客晚山裏，賴有鷓鴣臨路岐。
玩花詞 施肩吾 
今朝造化使春風，開折西施面上紅。竟日眼前猶不足，數株舁入寸心中。
長安早春 施肩吾 
報花消息是春風，未見先教何處紅。想得芳園十餘日，萬家身在畫屏中。
再酬李先輩 施肩吾 
清辭再發郢人家，字字新移錦上花。能使龍宮買綃女，低回不敢織輕霞。
寄隱者 施肩吾 
路絕空林無處問，幽奇山水不知名。松門拾得一片屐，知是高人向此行。
寄四明山子 施肩吾 
高棲只在千峰裏，塵世望君那得知。長憶去年風雨夜，向君窗下聽猿時。
觀美人 施肩吾 
漆點雙眸鬢繞蟬，長留白雪占胸前。愛將紅袖遮嬌笑，往往偷開水上蓮。
收妝詞 施肩吾 
斜月朧朧照半床，煢煢孤妾懶收妝。燈前再覽青銅鏡，枉插金釵十二行。
仙女詞 施肩吾 
仙女群中名最高，曾看王母種仙桃。手題金簡非凡筆，道是天邊玉兔毛。
仙翁詞 施肩吾 
世間無遠可為遊，六合朝行夕已周。壇上夜深風雨靜，小仙乘月擊蒼虯。
遇李山人 施肩吾 
遊山游水幾千重，二十年中一度逢。別易會難君且住，莫交青竹化為龍。
同張煉師溪行 施肩吾 
青溪道士紫霞巾，洞裏仙家舊是鄰。每見桃花逐流水，無回不憶武陵人。
桃源詞二首 施肩吾 
夭夭花裏千家住，總為當時隱暴秦。歸去不論無舊識，子孫今亦是他人。秦世老翁歸漢世，還同白鶴返遼城。縱令記得山川路，莫問當時州縣名。
送道友游山 施肩吾 
欲駐如今未老形，萬重山上九芝清。君今若問采芝路，踏水踏雲攀杳冥。
贈王屋劉道士 施肩吾 
小有洞中長住客，大羅天下後來仙。出門即是尋常處，未可還它跨鶴鞭。
謝自然升仙 施肩吾 
分明得道謝自然，古來漫說屍解仙。如花年少一女子，身騎白鶴游青天。
秋吟獻李舍人 施肩吾 
腸結愁根酒不消，新驚白髮長愁苗。主司儻許題名姓，筆下看成度海橋。
山中喜靜和子見訪 施肩吾 
絕壁深溪無四鄰，每逢猿鶴即相親。小奴驚出垂藤下，山犬今朝吠一人。
春日題羅處士山舍 施肩吾 
亂疊千峰掩翠微，高人愛此自忘機。春風若掃階前地，便是山花帶錦飛。
訪松嶺徐煉師 施肩吾 
千仞峰頭一謫仙，何時種玉已成田。開經猶在松陰裏，讀到南華第幾篇。
江南織綾詞 施肩吾 
卿卿買得越人絲，貪弄金梭懶畫眉。女伴能來看新bE，鴛鴦正欲上花枝。
宿蘭若 施肩吾 
聽鐘投宿入孤煙，岩下病僧猶坐禪。獨夜客心何處是，秋雲影裏一燈然。
題禪僧院 施肩吾 
棲禪枝畔數花新，飛作琉璃池上塵。穀鳥自啼猿自叫，不能愁得定中人。
送絕粒僧 施肩吾 
碧洞青蘿不畏深，免將饑渴累禪心。若期野客來相訪，一室無煙何處尋。
早春遊曲江 施肩吾 
芳處亦將枯槁同，應緣造化未施功。羲和若擬動爐韝，先鑄曲江千樹紅。
佳人覽鏡 施肩吾 
每坐台前見玉容，今朝不與昨朝同。良人一夜出門宿，減卻桃花一半紅。
遇王山人 施肩吾 
每欲尋君千萬峰，豈知人世也相逢。一瓢遺卻在何處，應掛天臺最老松。
遇醉道士 施肩吾 
霞帔尋常帶酒眠，路傍疑是酒中仙。醉來不住人家宿，多向遠山松月邊。
送人歸台州 施肩吾 
莫驅歸騎且徘徊，更遣離情四五杯。醉後不憂迷客路，遙看瀑布識天臺。
贈施仙姑 施肩吾 
縹緲吾家一女仙，冰容雖小不知年。有時頻夜看明月，心在嫦娥幾案邊。
山院觀花 施肩吾 
初來唯見空樹枝，今朝滿院花如雪。門前為報諸少年，明日來遲不堪折。
經桃花夫人廟 施肩吾 
誰能枉駕入荒榛，隨例形相土木身。不及連山種桃樹，花開猶得識夫人。
代農叟吟 施肩吾 
且將一笑悅豐年，漸老那能日日眠。引客特來山地上，坐看秋水落紅蓮。
下第春遊 施肩吾 
羈情含蘖複含辛，淚眼看花只似塵。天遣春風領春色，不教分付與愁人。
送僧游越 施肩吾 
麻衣年少雪為顏，卻笑孤雲未是閑。此去若逢花柳月，棲禪莫向苧羅山。
遇越州賀仲宣 施肩吾 
君在鏡湖西畔住，四明山下莫經春。門前幾個採蓮女，欲泊蓮舟無主人。
江南積雨歎 施肩吾 
人厭為霖水毀溪，床邊生菌路成泥。雨師一日三回到，棟裏閑雲豈得棲。
雲中道上作 施肩吾 
羊馬群中覓人道，雁門關外絕人家。昔時聞有雲中郡，今日無雲空見沙。
同諸隱者夜登四明山 施肩吾 
半夜尋幽上四明，手攀松桂觸雲行。相呼已到無人境，何處玉簫吹一聲。
戲鄭申府 施肩吾 
年少鄭郎那解愁，春來閑臥酒家樓。胡姬若擬邀他宿，掛卻金鞭系紫騮。
宿幹越亭 施肩吾 
琵琶洲上人行絕，幹越亭中客思多。月滿秋江山冷落，不知誰問夜如何。
少女詞二首 施肩吾 
嬌羞不肯點新黃，踏過金鈿出繡床。信物無端寄誰去，等閒裁破錦鴛鴦。同心帶裏脫金錢，買取頭花翠羽連。手執木蘭猶未慣，今朝初上采菱船。
冬詞 施肩吾 
錦繡堆中臥初起，芙蓉面上粉猶殘。台前也欲梳雲髻，只怕盤龍手撚難。
昭君怨 施肩吾 
馬上徒勞別恨深，總緣如玉不輸金。已知賤妾無歸日，空荷君王有悔心。
贈仙子 施肩吾 
欲令雪貌帶紅芳，更取金瓶瀉玉漿。鳳管鶴聲來未足，懶眠秋月憶蕭郎。
越溪懷古 施肩吾 
憶昔西施人未求，浣紗曾向此溪頭。一朝得侍君王側，不見玉顏空水流。
秋夜山中贈別友人 施肩吾 
何處邀君話別情，寒山木落月華清。莫愁今夜無詩思，已聽秋猿第一聲。
大堤新詠 施肩吾 
行路少年知不知，襄陽全欠舊來時。宜城賈客載錢出，始覺大堤無女兒。
宿四明山 施肩吾 
黎洲老人命餘宿，杳然高頂浮雲平。下視不知幾千仞，欲曉不曉天雞聲。
禁中新柳 施肩吾 
萬條金錢帶春煙，深染青絲不直錢。又免生當離別地，宮鴉啼處禁門前。
酬張明府 施肩吾 
潘令新詩忽寄來，分明繡段對花開。此時欲醉紅樓裏，正被歌人勸一杯。
安吉天甯寺聞磬 施肩吾 
玉磬敲時清夜分，老龍吟斷碧天雲。鄰房逢見廣州客，曾向羅浮山裏聞。
句 施肩吾 
年來如拋梭，不老應不得。。花眼綻紅斟酒看，藥心抽綠帶煙鋤。顛狂楚客歌成雪，媚賴吳娘笑是鹽。荷翻紫蓋搖波面，蒲瑩青刀插水湄。煙黏薜荔龍須軟，雨壓芭蕉鳳翅垂。（二聯並百韻，茶為滌煩子，酒為忘憂君。。鋤藥顧老叟，焚香呼小青。遺卻白雞呼喌喌。。五通本是佛家奴，身著青衣一足無。（寺宿為五通所撓作。以下見《海錄碎事》）天邊有仙藥，為我補三關。世人誰不愛年長，所欲皆非保命方。但看日及花，惟是朝可憐。。池塘已長雞頭葉，籬落初開狗脊花。出路船為腳，供官本是奴。一言感著熱鐵心，為人劍下偷青娥。青鬢丈人不識愁。